Pirkimo sąlygų 7 priedas

„Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI ir Sąlygos**

1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį (pagal su pirkimo objektu susijusius kriterijus), vadovaudamasi šiame priede nustatyta vertinimo tvarka. Pirkimui pateiktus pasiūlymus nagrinėja, vertina ir palygina Viešojo pirkimo komisija arba jos paskirtas ekspertas (-ai).
2. **Tiekėjo vertinimui siūlomi specialistai turi atitikti Pirkimo sąlygų 4 priedo „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai” lentelės 2.1-2.5 punktuose numatytus kvalifikacijos reikalavimus**.
3. Tiekėjas kartu su Pasiūlymu privalo pateikti visus dokumentus, kuriais remiantis bus sprendžiamas balų paskirstymas pagal vertinimo kriterijus. Taip pat turi būti pateiktas vadovo arba jo įgalioto asmens pasirašytas siūlomų specialistų sąrašas (Pasiūlymo formos 2 priedas) ir visi Pirkimo sąlygų 4 priedo lentelės 2 eilutėje (2.1-2.5 punktuose) nurodyti specialistų kvalifikaciją pagrindžiantys dokumentai. Po Pasiūlymo pateikimo termino pabaigos šių dokumentų pateikti / patikslinti kokybiniam vertinimui nebus galima. Tiekėjas turi atidžiai surašyti visą informaciją dėl siūlomo specialisto patirties, kad Perkančioji organizacija galėtų objektyviai suteikti balus pagal šio priedo reikalavimus.
4. **Tiekėjo siūlomi specialistai negali remtis ta pačia patirtimi tiek kvalifikacijos atitikimui, tiek ir ekonominio naudingumo vertinimui *(tiek kvalifikaciniame vertiniame, tiek ekonominio naudingumo kriterijuose negali būti teikiami tie patys projektai (sutartys), juridiniai asmenys/startuoliai patirčiai įrodyti).* Jei tiekėjas papildomos patirties įrodymui remsis ta pačia patirtimi, kuriuo remsis ir kvalifikacijos atitikčiai įrodyti, tokia patirtis nebus vertinama kaip papildoma patirtis ir už ją nebus skiriami ekonominio naudingumo balai.**
5. Pasiūlymų vertinimo kokybės kriterijai ir lyginamieji svoriai:

|  |  |
| --- | --- |
| Vertinimo kriterijai | Bendras lyginamasis svoris ekonominio naudingumo įvertinime |
| **Pirmas kriterijus** – Kaina (C)  Vertinama palyginamoji pasiūlymo kaina eurais, įskaitant visus mokesčius (taip pat ir PVM, jei taikoma) ir visas tiekėjo išlaidas, susijusias su sutarties vykdymu. | **X = 30** |
| **Paslaugų kokybę (T)** sudaro tokie kriterijai: | **X = 70** |
| **Pirmas kriterijus –** papildoma Programos vadovo patirtis(T1) | Y1 = 10 |
| **Antras kriterijus –** papildoma Eksperto (specialisto) patirtis (T2) | Y2 = 25 |
| **Trečias kriterijus –** papildoma IT srities specialisto patirtis (T3) | Y3 = 5 |
| **Ketvirtas kriterijus –** papildoma E. komercijos specialisto patirtis (T4) | Y4 = 5 |
| **Penktas kriterijus –** papildoma Rinkodaros specialisto patirtis (T5) | Y5 = 20 |
| **Šeštas kriterijus** - papildoma subsidija į bet kurį (-iuos) Programos dalyvį (-ius), atrinktą (-us) į 15 geriausiųjų, perspektyviausių verslo idėjų sąrašą po Vidurio Programos renginio (T6). | Y6 = 5 |

***Pastaba. Vertinama visų tiekėjo pasiūlytų specialistų patirtis. Tiekėjui pasiūlius daugiau kaip vieną specialistą, vedamas jų patirties vidurkis.***

1. Tiekėjas ekonominio naudingumo vertinimui turi pasiūlyti tuos pačius specialistus, kurie pasitelkiami kvalifikacijos atitikimui. Specialistai, kurių darbo patirtimi remiamasi nustatant ekonomiškai naudingiausią pasiūlymą, bus atsakingi už pirkimo sutarties vykdymą. Sutarties vykdymo metu tokius specialistus galima keisti ne žemesnės kvalifikacijos ir ne prastesnės patirties specialistais Sutartyje nustatytomis sąlygomis ir tvarka.
2. Ekonominis naudingumas apskaičiuojamas vadovaujantis pirkimo dokumentuose pateikta Viešųjų pirkimų tarnybos parengta ir perkančiosios organizacijos pagal pirkimo dokumentus dalinai užpildyta skaičiuokle (formulė – Telgen (absoliutinė)) (skaičiuoklė pridedama). Pagal šią formulę laimėtoju pripažįstamas pasiūlymas, surinkęs didžiausią balų skaičių.

Pasiūlymams, kuriuose nurodytos kainos viršija PSetMax, už kainą suteikiamas neigiamas balas. Jeigu pasiūlyta kaina lygi PSetMax, tuomet pasiūlymui už kainą suteikiama 0 balų, o pasiūlymams, kurių kaina artėja link PSetMin, atitinkamai suteikiamas vis didesnis teigiamas balų skaičius. Pasiūlymams, kurių kaina žemesnė už PSetMin, suteikiamų balų skaičius bus didesnis už lyginamąjį svorį. Perkančioji organizacija nustato, kad PsetMin lygi 0 (nuliui), PsetMax lygi 588.000,00 Eur su PVM.

Bendras pasiūlymo ekonominio naudingumo balas apskaičiuojamas naudojant 7 priede nurodytą skaičiuoklę, joje įrašant gautus Paslaugų kokybės balus. Skaičiuoklėje šie balai susumuojami su pasiūlymo balais už kainą.

8. Susipažinus su tiekėjų pateiktais pasiūlymais, pasiūlymai palyginami ir vertinami pagal ,,Paslaugų kokybės“ kriterijų T. Vienas komisijos narys kiekvieną pasiūlymą įvertina pagal kiekvieną vertinimo kriterijų Ti (T1, T2, T3, T4, T5), kurie bendrai sudaro „Paslaugų kokybės“ kriterijų T. Kriterijaus „Paslaugų kokybė“ (T) balai apskaičiuojami sudedant atskirų kriterijų (Ti) balus:

9. Kriterijaus balas apskaičiuojamas konkretaus pasiūlymo įvertinimo reikšmės (Tp) ir maksimalaus galimo surinkti balo (Tmax) santykį padauginant iš vertinamo kriterijaus lyginamojo svorio ().

10. Žemiau pateikiamas kokybinių vertinimų aprašymas:

10.1. **Pirmu** **kriterijumi (T1)** vertinama sutarties vykdymui paskirto **Programos vadovo patirtis (T1)**.

|  |  |
| --- | --- |
| **Pirmas kriterijus „Programos vadovo patirtis (T1)“** | **Maksimalus balų skaičius (Tmax) iš viso: 5 balai** |
| Per pastaruosius 3 (tris) metus iki pasiūlymų pateikimo termino pabaigos Programos vadovas yra vadovavęs/koordinavęs/organizavęs ne mažiau kaip 2 (dvi) preakceleravimo ir (arba) akceleravimo[[1]](#footnote-2) programas ir kuriose dalyvavo ne mažiau kaip 10 startuolių bendrai. | 1 |
| Per pastaruosius 3 (tris) metus iki pasiūlymų pateikimo termino pabaigos Programos vadovas yra vadovavęs/koordinavęs/organizavęs ne mažiau kaip 2 (dvi) preakceleravimo ir (arba) akceleravimo vystymo programas ir kuriose dalyvavo ne mažiau kaip 15 startuolių\* bendrai. | 3 |
| Per pastaruosius 3 (tris) metus iki pasiūlymų pateikimo termino pabaigos Programos vadovas yra vadovavęs/koordinavęs/organizavęs ne mažiau kaip 2 (dvi) preakceleravimo ir (arba) akceleravimo vystymo programas ir kuriose dalyvavo ne mažiau kaip 20 startuolių\* bendrai. | 5 |

10.2. **Antru kriterijumi (T2)** vertinama sutarties vykdymui paskirtų **Ekspertų (specialistų)**  **patirtis (T2)**.

|  |  |
| --- | --- |
| **Antras kriterijus „Eksperto (specialisto) patirtis (T2)“** | **Maksimalus balų skaičius (Tmax) iš viso: 5 balai** |
| Ekspertas per paskutinius 3 (tris) metus yra konsultavęs ne mažiau kaip 7 (septynis) startuolius\*. | 1 |
| Ekspertas per paskutinius 3 (tris) metus yra konsultavęs ne mažiau kaip 10 (dešimt) startuolių\*. | 3 |
| Ekspertas per paskutinius 3 (tris) metus yra konsultavęs ne mažiau kaip 15 (penkiolika) startuolių\*. | 5 |

10.3. **Trečiu kriterijumi (T3)** vertinama sutarties vykdymui paskirto **IT srities specialisto patirtis (T3)**.

|  |  |
| --- | --- |
| **Trečias kriterijus „IT srities specialisto patirtis (T3)“** | **Maksimalus balų skaičius (Tmax) iš viso: 5 balai** |
| IT srities specialistas per pastaruosius 3 (tris) metus iki pasiūlymų pateikimo termino pabaigos yra vystęs IT sprendimus ne mažiau kaip 2 (dviems) startuoliams. | 1 |
| IT srities specialistas per pastaruosius 3 (tris) metus iki pasiūlymų pateikimo termino pabaigos yra vystęs IT sprendimus ne mažiau kaip 4 (keturiems) startuoliams. | 3 |
| IT srities specialistas per pastaruosius 3 (tris) metus iki pasiūlymų pateikimo termino pabaigos yra vystęs IT sprendimus ne mažiau kaip 6 (šešiems) startuoliams. | 5 |

10.4. **Ketvirtu kriterijumi (T4)** vertinama sutarties vykdymui paskirto **E. komercijos specialisto patirtis (T4)**.

|  |  |
| --- | --- |
| **Ketvirtas kriterijus „E. komercijos specialisto patirtis (T4)“** | **Maksimalus balų skaičius (Tmax) iš viso: 5 balai** |
| E. komercijos specialistas per pastaruosius 3 (tris) metus iki pasiūlymų pateikimo termino pabaigos yra kūręs ir (ar) įgyvendinęs ne mažiau kaip 3 e. komercijos sprendimus startuoliams\*. | 1 |
| E. komercijos specialistas per pastaruosius 3 (tris) metus iki pasiūlymų pateikimo termino pabaigos yra kūręs ir (ar) įgyvendinęs ne mažiau kaip 4 e. komercijos sprendimus startuoliams\*. | 3 |
| E. komercijos specialistas per pastaruosius 3 (tris) metus iki pasiūlymų pateikimo termino pabaigos yra kūręs ir (ar) įgyvendinęs ne mažiau kaip 6 e. komercijos sprendimus startuoliams\*. | 5 |

10.5. **Penktu kriterijumi (T5)** vertinama sutarties vykdymui paskirto **Rinkodaros specialisto** **patirtis (T5)**.

|  |  |
| --- | --- |
| **Penktas kriterijus “Rinkodaros specialisto** **patirtis (T5)”** | **Maksimalus balų skaičius (Tmax) iš viso: 5 balai** |
| Specialistas per paskutinius 3 (tris) metus yra parengęs ne mažiau kaip 8 (aštuoni) rinkodaros ir (arba) pardavimų strategijos sprendimų startuoliams\*. | 1 |
| Specialistas per paskutinius 3 (tris) metus yra parengęs ne mažiau kaip 12 (dvylika) rinkodaros ir (arba) pardavimų strategijos sprendimų startuoliams\*. | 3 |
| Specialistas per paskutinius 3 (tris) metus yra parengęs ne mažiau kaip 15 (penkiolika) rinkodaros ir (arba) pardavimų strategijos sprendimų startuoliams\*. | 5 |

\* Startuolio vertinamo kriterijai numatyti Startuolio statuso vertinimo rekomendacijose: [startuoliu-statuso-vertinimo-rekomendacijos.pdf (inovacijuagentura.lt).](https://inovacijuagentura.lt/site/binaries/content/assets/finansavimo-priemones/bendra-informacija/startuoliu-statuso-vertinimo-rekomendacijos.pdf)

10.6. **Šeštu kriterijumi (T6)** vertinama Tiekėjo įsipareigojama papildoma subsidija į Programos dalyvį (T6).

|  |  |
| --- | --- |
| **Šeštas kriterijus “Tiekėjo įsipareigojama papildoma subsidija į bet kurį (-iuos) Programos dalyvį (-ius), atrinktą (-us) į 15 geriausiųjų, perspektyviausių verslo idėjų sąrašą po Vidurio Programos renginio (T6)”** | **Maksimalus balų skaičius (Tmax) iš viso: 5 balai** |
| Tiekėjas įsipareigoja skirti papildomą subsidiją Programos dalyvio (-ių) verslo idėjos plėtojimui ne mažiau kaip 5 000 (penkis tūkstančius) Eur be PVM. | 1 |
| Tiekėjas įsipareigoja skirti papildomą subsidiją Programos dalyvio (-ių) verslo idėjos plėtojimui ne mažiau kaip 10 000 (dešimt tūkstančių) Eur be PVM. | 3 |
| Tiekėjas įsipareigoja skirti papildomą subsidiją Programos dalyvio (-ių) verslo idėjos plėtojimui ne mažiau kaip 15 000 (penkiolika tūkstančių) Eur be PVM. | 5 |

11. Specialistų patirtis vertinama pagal įgyvendintus projektus, sutartis ar darbo sutartis. Patirtimi šiuose kvalifikacijos reikalavimuose laikomas darbas konkrečiame projekte. Specialisto projektai įgyvendinti tuo pačiu laikotarpiu yra sumuojami, tačiau specialisto darbinė patirtis tuo pačiu laikotarpiu (pvz., specialistas dirba keliose darbovietėse vienu metu) nėra sumuojama.

12. Patirties įgijimo terminai skaičiuojami iki paskutinės pasiūlymų pateikimo termino dienos. Terminas *„per pastaruosius X metų“* reiškia terminą, skaičiuojamą nuo paskutinės pasiūlymų pateikimo termino dienos, skaičiuojant atgal pilnais metais. Pavyzdžiui, jei pasiūlymų pateikimo termino paskutinė diena yra 2024 m. birželio 1 d., tuomet *„per pastaruosius 3 metus“* reiškia laikotarpį nuo 2021 m. birželio 1 d. iki 2024 m. birželio 1 d. imtinai. Jei patirties reikalaujamu laikotarpiu apima ne pilną mėnesį, bus skaičiuojama pilno mėnesio patirtimi.

13. Maksimalus balų skaičius, kurį gali gauti Tiekėjas per Pasiūlymų vertinimo procedūrą (kainą ir kokybę), yra 100 balų. Visi skaičiai apvalinami paliekant 2 skaitmenis po kablelio tikslumu (antras skaičius po kablelio bus apvalinimas į didžiąją pusę, kai trečias skaičius po kablelio yra lygus 5 ar didesnis už 5).

1. Preakceleravimo ir/arba akceleravimo programa –laikoma verslo kompetencijų auginimo paslaugų visuma, kurioje ne mažiau kaip 50 (penkiasdešimt) procentų dalyvių yra startuoliai, apimanti konsultacijas, mokymus verslo vystymo ir investicijų pritraukimo temomis. Startuoliais šiame dokumente laikomos įmonės atitinkančios vertinamo kriterijus numatytus Startuolio statuso vertinimo rekomendacijose: [startuoliu-statuso-vertinimo-rekomendacijos.pdf (inovacijuagentura.lt).](https://inovacijuagentura.lt/site/binaries/content/assets/finansavimo-priemones/bendra-informacija/startuoliu-statuso-vertinimo-rekomendacijos.pdf) [↑](#footnote-ref-2)